Տավեռնի

Տավեռնի (), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 22 կիլոմետր դեպի հյուսիս-արևելք, դեպարտամենտի դե ֆակտո վարչական կենտրոնից՝ Սերժիից 12 կիլոմետր դեպի արևելք։ 1999 թվականի տվյալներով բնակչության թվաքանակը եղել է  26 092:

Պատմություն 

Հնագիտական պեղումների արդյունքները վկայում են, որ քաղաքի ներկայիս տարածքում ու շրջակայքում մարդիկ բնակություն են հաստատել դեռ նախապատմական ժամանակներում։ Բացի այդ, Մոնմորանսիի անտառի եզրին՝ Haut-Tertre կոչվող վայրում հայտնաբերվել են բրոնզեդարյան ամրությունների մնացորդներ։ Հետագայում այդ ամրությունները օգտագործել են նաև տարածքում բնակություն հաստատած «փարիզի» կոչվող գալլական ցեղի մարդիկ։ Նրանց հիմնած բնակավայրի գալլա-հռոմեական անվանումը եղել է Taberniacum:

Տավեռնիի հին քաղաքամասի կառույցներից Ֆրանսիայի պատմական հուշարձանների ցանկում ներառվել է միայն Աստվածամոր եկեղեցին՝ 1846 թվականին։ Գոթիկա ոճին բնորոշ ձևերով կառուցված այդ շինությունը 13-րդ դարի սկզբներին հիմնադրել է այս վայրերի այն ժամանակվա տիրակալը՝ Մաթյո Երկրորդ դը Մոնմորամսին (Mathieu II de Montmorency): Շինարարությունը 1240 թվականին ավարտի է հասցրել նրա որդին:

Անվանումը 
Բնակավայրի անվանումը պատմական փաստաթղթերում հիշատակվել է Taberniacum՝ (VIII դար), Taberonacus, Taverniacum և Taverneium՝ 754 թվականին։

Այդ անվանումը, ամենայն հավանականությամբ, ծագում է լատիներեն tabernae բառից, որ նշանակում է իջևանատուն, կրպակ, խրճիթ։

Տնտեսություն 
2010 թվականի տվյալներով համայնքի աշխատունակ տարիքի 17 292 մարդկանցից (15-64 տարեկան) տնտեսապես ակտիվ էին 13 357-ը (ակտիվության ցուցանիշը կազմել է 77,2 տոկոս՝ 1999 թվականի 73,4 %-ի դիմաց։ Տնտեսապես ոչ ակտիվ 3935 անձանցից 1685-ը սովորողներ էին, 1163-ը՝ թոշակառուներ, 1087-ը չէին աշխատում այլ պատճառներով։

2010 թվականին համայնքում հաշվվում էր 9972 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 22 940 եվրո։

Անվանի անձինք
 Բենժամեն Գոդար (1849-1895), ռոմանտիզմի դարաշրջանի ֆրանսիացի ջութակահար և կոմպոզիտոր
 Կոնստանտին Պեկյոռ (1801-1887), տնտեսագետ, սոցիալիզմի տեսաբան
 Մոնմորանսիների ազնվականական տոհմը
 Էմիլ Բլավե (1838-1932), ժուռնալիստ, վիպասան, լիբրետիստ
 Վանդա Լանդովսկա (1879-1959), դաշնակահարուհի, կլավեսինահարուհի, մանկավարժ
 Միշել Սենեշալ, օպերային երգիչ, մանկավարժ
 Ժակլին Ռոբեն (1917-2007), դաշնակահար, Փարիզի կոնսերվատորիայի պրոֆեսոր, ով հինգ անգամ արժանացել է Charles Cros ակադեմիայի գլխավոր մրցանակին, հեղինակ է 90-ից ավել ձայնագրությունների։ Տավեռնիի կոնսերվատորիան նրա անունն է կրում։
  Ֆրանսիացի ռեփեր Kaaris-ը մանությունն անց է կացրել Տավեռնիում :
 Կլեռ Վուազեն, մաթեմատիկոս

Ժողովրդագրություն 

Բնակչության թվաքանակի փոփոխությունները(Cassini и INSEE):

Կլիմա

Քույր քաղաքներ 
  Լյուդինգհաուզեն, Գերմանիա, 1987 թվականից
  Սեդլչանի, Չեխիա, 1993 թվականից
  Նիսա, Լեհաստան, 2008 թվականից

Գրականություն 

 Christine Jablonsky - Taverny Histoire d'un Terroir, Taverny, 1991, pages totales=130,  isbn=9782950595706
 Eugène Lefèvre-Pontalis - Église de Taverny, Congrès archéologique de France, LXXXII session tenue à Paris en 1919, éditeur - A. Picard / Levé, Paris, volume 82, année 1920, pages 50-69 | issn=0069-8881 | url texte=https://gallica.bnf.fr/ark:/12148/bpt6k356891/f59.image | consulté le=3 décembre 2012 | id=}}
 Alain Rousseau - Taverny de 754 à 1958, éditeur - Ville de Taverny, Taverny, 1982, pages totales=216
 Laure Schauinger - Notre-Dame de Taverny, éditeur Ville de Taverny, Taverny, 1998, pages totales=88 | isbn=2950595731
 Gérard Soury, Nathalie Leroy - Objectif Taverny: 1845-1983, éditeur - I.G.S. édition,  Taverny,  1983,  pages totales=128 | isbn=2904751009

Պատկերասրահ

Ծանոթագրություններ

Արտաքին հղումներ 

Պաշտոնական կայքէջը 
Mérimée database - Cultural heritage 
Land use (IAURIF) 
Association of Mayors of the Val d’Oise  

Ֆրանսիայի քաղաքներ
Ֆրանսիայի բնակավայրեր
Ֆրանսիայի համայնքներ